**Шолтыкова Гульмира Каримовна,**

Семей қаласының Д.Қалматаев атындағы

мемлекеттік медицина колледжінің

кәсіптік қазақ тілі пәнінің оқытушысы.

**Ашық сабақ**

**Топ:** 3 Мейірбике ісі «4»

**Лексикалық тақырып: «**Үсігенде көрсетілетін алғашқы көмек»

**Тақырып:** Есімдіктің септелуі, тәуелденуі.

**Сабақтың әдістемелік мақсаты:** білім алушыларда шеберлік пен дағдыны оқытудың жаңа технологиясын (ИКТ және В.Ф.Шаталов технологиясы), пайдалана отырып қалыптастыру.

**Сабақтың міндеттері:**

***Білімділік:*** Есімдіктің септелуін, тәуелденуін меңгере отырып, «Үсігенде көрсетілетін алғашқы көмек» тақырыбы бойынша ауызекі сөйлеу тілінде қатынаса білуді үйрету.

***Дамытушылық:*** білім алушылардың есімдіктің септелуінен, тәуелденуінен алған білімдерін дамыту, сауаттылықтарын жетілдіру, сөйлеу мәдениетін қалыптастыру.

***Тәрбиелік:*** Әрбір білім алушыны белсенді болуға тәрбиелеу,

адамгершілікке, ізеттілікке, әдептілікке, тілді сыйлауға тәрбиелеу. Қазіргі заманымызға сай білімді, ой-өрісі кең, алғыр, мәдениетті азаматты тәрбиелеу.

***Сабақтың жабдықтары:*** мәтін, кестелер, сызба-кеспелер, ноутбук, презентация, слайд, мультимедиа, бейнетаспа. Алғашқы дәрігерлік көмекте қажетті қолданылатын құралдар (таңу материалдары-бинт, зарарсыздандырылған таңғыш, мақта, иод, ауырсынуды басатын дәрі-дәрмектер), бет, қол, аяқтың муляждары.

***Сабақтың әдісі:***әңгімелесу, түсіндіру,сұрақ-жауап,топпен жұмыс, мультемидия, ойын технологиясы.

**Пәнаралық байланыс:** орыс тілі, медбикелік іс.

**Сабақтың барысы**

**І.Ұйымдастыру кезеңі**. Білім алушылардың сабаққа даярлығын тексеру, кезекшімен сұхбат.

**ІІ. Оқытушының кіріспе сөзі**. (сабақтың тақырыбы мен мақсатына шолу)

Сабағымыздың мақсаты: Есімдіктің септелуін, тәуелденуін меңгере отырып, ауызекі сөйлеу тіліне қатынаса білуді үйрету, сауаттылықтарын жетілдіру, сөйлеу мәдениетін қалыптастыру. «Үсігенде көрсетілетін алғашқы көмек» тақырыбы бойынша ауызекі сөйлеу тілін дамыту.

**ІІІ. Білімнің негізін өзектілеу (негіздеу). Үй тапсырмасын тексеру.**

(Өткен тақырыптар бойынша білім алушылар 3 топқа бөлініп үй тапсырмасын, шығармашылық жұмыстарын презентация арқылы көрсетеді)

**Өткен лексикалық тақырыптар бойынша қайталау**

**І топ:**

***1.Күю кезіндегі қандай алғашқы көмек көрсетіледі?***  ( Күйік - жоғары температура немесе химиялық заттардың әсер етуі нәтижесінде ұлпалардың зақымдануы.Күйген жерді таза матамен жабу керек. Күйген жерге суық басу (қар, мұз) немесе ағып тұрған суық суға салу (5-10 мин.). Бұл көпіршіктердің пайда болуын болдырмайды.Зақымданушыға ауырсынуды басатын дәрі беру.«Жедел жәрдем» кешіккен жағдайда жылы сусын беру. Жылы сусын ағзамен тез игеріледі).

***Күйіктің неше дәрежесі бар?***

***ІІ топ:***

***2. Суға бату кезінде қандай көмек көрсетеміз?***

***Суға батудың басты себептері қандай?***

1.Зардап шеккен адамның бетін төмен қарату, басын жамбасынан төмен орналастыру.

2. Ауыз қуысын бөгде заттардан тазарту, тіл түбірін басу.

3. Тыныс алу жолдарынан және асқазаннан суды шығару.

4. Егер құсу және жөтел рефлексі болмаса реанимация шараларын жүргізу керек (жасанды дем алдыру және жүрекке жанама массаж жасау).

5. Дереу емдеу мекемесіне жеткізу.

***ІІІ топ:***

***3. Күн өту кезінде алғашқы көмек қалай көрсетіледі ?***

1.Бастан күн өткенде немесе ыстық өткенде ең алдымен науқасқа күн немесе ыстық әсер етпеуін қамтамасыз ету керек.

2.Егер адам бөлме ішінде өзін жайсыз сезінсе, таза ауаға шығарыңыз, егер далада болса- науқасты көлеңкеге апарыңыз.

3.Оны жатқызып, жағасын шешіңіз немесе үстіңгі киімін шешіңіз.

4.Науқастың үстіне салқын суға дымқылданған матаны жабыңыз, маңдайы мен желкесіне дымқыл орамал немесе мұз салынған пакетті қойыңыз.

5.Кофеинсіз немесе ішімдік емес салқын су беру қажет.

**Грамматикалық тақырып бойынша қайталау**

***4. Грамматика бойынша сұраққа жауап беру.***

1.Есімдік деген не ?

2.Есімдік жасалуына қарай нешеге бөлінеді ? (негізгі, туынды)

3.Есімдік құрамына қарай нешеге бөлінеді ? (дара, күрделі)

4.Есімдік мағынасына қарай нешеге бөлінеді ? (жіктеу, сілтеу, сұрау, өздік, белгісіздік, болымсыздық, жалпылау)

***Жаттығу жұмыстарын орындау арқылы үй тапсырмасын тексеру:***

**Топпен жұмыс.***Тақтамен жұмыс.*

**1 тапсырма** ( 3 топтың білім алушылары тапсырмаларды ауызша орындайды ). ***Асты сызылған сөзді тауып, есімдіктің түрін ауызша айтыңыз.***

Бірінші дәрежедегі үсікте тері ағарып, сезгіштігін жоғалтады, содан кейін ісініп қызарады.

Оның үстіңгі жағы қотырланады аяқ-қол мұздайды, негізгі тамырлардың соғуы әлсірейді.

Осы құбылыстар 5-6 күннен кейін жоғалады.

Екінші дәрежедегі күйікте терінің астына сары су жиналып, тіндер ісінеді. Бұл өзгерістердің беті қайтып, терінің қалпына келуіне 3-4 апта мерзім кетеді.

Оны жатқызып, жағасын шешіңіз немесе үстіңгі киімін шешіңіз.

Сен бүгін ауруханадан келді4 бе?

**2 тапсырма** (3 топтың білім алушылары тапсырмалардықазақ тіліне аударып, тақтаға жазбаша орындайды).

***№1 жаттығу. Сөйлемдерді қазақ тіліне аударып, есімдіктің түрін анықтаңыздар.***

Какую помощь вы можете оказать этому больному? У него очень высокое давление. Его еще раз нужно проверить.

***№2 жаттығу. Сөйлемдерді қазақ тіліне аударып, жіктеу есімдіктерін тауып, қай жақта тұрғанын айтыңыз.***

Он болен третий день. У вас воспаление легких. Его привезли с высокой температурой.

***№ 3 жаттығу. Сөйлемдерді қазақ тіліне аударыңыз. Сілтеу есімдігін табыңыз.***

Это большая терапевтическая клиника. В этой клинике нет инфекционных больных. В этой палате две кровати.

**ІҮ. Жаңа грамматикалық тақырыпты түсіндіру.**

**Ережені түсіндіру.** (слайд арқылы көрініп тұрады)

**Грамматикалық тақырып:** Есімдіктің септелуі, тәуелденуі.

Өткен сабақта біз есімдікті өткенбіз.Қазақ тілінде есімдіктер 7 топқа бөлінеді: жіктеу,сілтеу,сұрау ,өздік,белгісіздік,болымсыздық,жалпылау есімдіктері.Есімдіктердің кейбіреулері септеледі, тәуелденеді, ал енді кейбіреулері грамматикалық жағынан мүлде түрленбейді.

Есімдіктің септелуі

7 септік есімдіктерді қалай қабылдайтынын көрейік:

|  |  |  |  |  |  |  |  |
| --- | --- | --- | --- | --- | --- | --- | --- |
| Септіктер | Жіктеу есімдігі | Сілтеу  есімдігі | Жалпылау  есімдігі | Белгісіздік  есімдігі | Болымсыз  есімдігі | Өздік  есімдігі | Сұрау  есімдігі |
| Атау  Ілік  Барыс  Табыс  Жатыс  Шығыс  Көмектес | Мен  Менің  Маған  Мені  Менде  Менен  менімен | Сол  Соның  Соған  Соны  Сонда  Сонан  сонымен | Бәрі  Бәрінің  Бәріне  Бәрін  Бәрінде  Бәрінен  Бәрімен | Бірдеме  Бірдеменін  Бірдемеге  Бірдемені  Бірдемеде  Бірдемеден Бірдемемен | Ештеңе  Ештеңенің  Ештеңеге  Ештеңені  Ештеңеде  Ештеңеден  Ештеңемен | Өзі  Өзінің  Өзіне  Өзін  Өзінде  Өзінен  Өзімен | Кім  Кімнің  Кімге  Кімді  Кімде  Кімнен  Кіммен |
|  | | | | | | | |

Есімдіктің тәуелденуі

|  |  |  |  |  |  |  |  |
| --- | --- | --- | --- | --- | --- | --- | --- |
| Жақ | Жіктеу есімдігі | Сілтеу  есімдігі | Жалпылау  есімдігі | Белгісіз  есімдігі | Болымсыз  есімдігі | Өздік  есімдігі | Сұрау  есімдігі |
| I.  II. Анайы түрі  III. Сыпайы түрі | Оным  Оның  Оныңыз  Онысы | Соным  Соның  Соныңыз  Сонысы | Бәрім  Бәрің  Бәріңіз  Бәрі | Кейбіреуім  Кейбіреуің  Кейбіреуіңіз  Кейбіреуі | Ешнәрсем  Ешнәрсең  Ешнәрсеңіз  Ешнәрсесі | Өзім  Өзің  Өзіңіз  Өзі | Нем  Нең  Неңіз  Несі |

***Жаңа грамматикалық тақырыпты жаттығу арқылы бекіту :***

1. Оның анасы бүгін ауруханадан келді. (сілтеу есімдігі, ілік септік)

2. Сен кеше дәрігерге бардың ба? (жіктеу есімдігі, атау септік)

3.Мына кітап кімдікі? (сілтеу есімдігі, атау септік)

4. Абайды бүкіл әлем таниды. ( жалпылау есімдігі )

5. Өзім жалғыз қалада қыдырдым. (өздік есімдігі, атау септік)

**Ү. Бекіту тапсырмалары.**

**1. Оқытушының сөзі.** Өткен сабақта біз «Үсігенде көрсетілетін алғашқы көмек» тақырыбы бойынша мәтінмен жұмыс жасадық, оқыдық, аудардық, сұрақтарға жауап бердік. Сол тақырыпты бүгін ары қарай жалғастырамыз. Алдымен бейнетаспаға назар аударайық.

**2. Бейнетаспаны көру.** Осы бейнетаспанытыңдай келе оқушыларға кезек берейік .Олар орыс тілінде естіген ақпаратты қазақ тілінде бізге қысқаша айтып беруі керек. Бейнетаспа не туралы?

**3.** Қазір «Үсік тақырыбына» бойынша 3 топ презентация арқылы шығармашылық жұмыстарын жасап дайындалып келу керек болатын, соны көріп тыңдайық.

1 топ: «Үсік деген не? Үсік шалудың себептері»

2 топ: «Үсік шалудың дәрежелері»

3 топ: «Үсік шалғанда көрсетілетін бірінші көмек»

1 топтың жауабы: Төменгі температураның ықпалынан ұлпалардың, мүшелердің зақымдануы **үсік шалу** деп аталады. Күйіктерден айырмашылығы үсік шалу әртүрлі температурадан пайда болады.

**Үсік шалу себептері:** суықтың, желдің ұзақ ықпалы, жоғары ылғалдылық, тар киім, тар немесе су аяқ киім, ұзақ уақыт қозғалмау, шаршау, зардап шегушінің жалпы жәй-куйі: сырқаттануы, мас болуы, қанның көп кетуі, шок, естен тануы. Үсікке, аяқ-қолдың, беттің, құлақтың, мұрынның ұш жақтары жылдам ұшырайды.Үсікке шалдыққан кезде денедегі қан айналымы бұзылады. Өйткені, суықтың әсерінен тері қатты тітіркенеді де қан тамырлары жиырыла бастайды. Айналымдағы қан ұйып, тамырлар бітеліп қалады, осыдан дененің тіндері көріктене алмай, тіршілігін жоя бастайды.

2 топтың жауабы: **Үсік шалу 4 дәрежеге бөлінеді.**

**1-ші дәрежеде** тері ағарып, сезгіштігін жоғалтады, бұдан кейін ісініп қызарады. Оның үстінгі жағы қотырланады аяқ-қол мұздайды, негізгі тамырлардың соғуы әлсірейді, зақымданған ұлпалар домбығады, жалпы сырқаттың жағдайы қанағаттандырлық. Бұл құбылыстар 5-6 күннен кейін жоғалады.

**2-ші дәрежеде** терінің қыртыс қабатының астына сары су жиналып, тіндер ісінеді. Бұл өзгерістердің беті қайтып, терінің қалпына келуіне 3-4 апта мерзім кетеді. Егер сары суға микробтар еніп кетсе, ол жер іріңдеп, бүкіл ағзаны уландыруы мүмкін. Мұндайда дене қызуы күрт жоғарлайды, тәбеттің жоғалуы мен ұйқы басу сияқты жалпы құбылыстар байқалады.

**3-ші дәрежеде** тері және оның астында орналасқан жұмсақ тіндер жансызданады. Ұлпалар мүлдем ештеңе сезбейді, ұстағанда қап-қатты болады, сырқат қатты мазаланады, қалтырайды, есінен айырылады. Дер кезінде көмек көрсетілмесе, аталмыш тіндер өлі еттеніп асқына түседі.

**4-ші дәрежеде** жұмсақ тіндер мен сүйектер тіршілігін жояды. Науқас адамның басы ауырып, ұйқысы қашады.

3 топтың жауабы: **Алғашқы медициналық көмек**. Алғашқы медициналық көмек кезінде зардап шегушіні, әсіресе дененің үсінген бөлігін жедел жылыту болып табылады. Үсік шалған адамды мүмкіндігінше тезірек жылы жайға апару қажет. Ең алдымен дененің үсіген жерлерін жылытып, ондағы қан айналымын қалпына келтіру қажет.Дененің үсіген жерлерін спиртпен шайып, таза қолмен ысқылайды, кейде мұны ұзақ уақыт жасауға тұра келеді. Ысқылауды дененің үсіген бөлшегінде сезімталдық, қызару және жылыну пайда болған кезде тоқтатады. Жылытуды жылы ваннаның көмегімен жүргізуге болады. Судың температурасын 20-30 минуттың ішінде 20-40 градусқа дейін біртіндеп арттырған жөн. Ваннадан кейін ысқылау жүргізіп, зақымданған жерді сүртіп, таза таңғышпен орап, жылы ұстаған дұрыс.Сырқатқа жылы шай, кофе, сүт, жүрек тамыр дәрілерін (корвалол, кофеин) береді. Науқасқа ауруды сездірмеу үшін ауруды басатын дәрілер беріледі.

**Сонымен мәтіннен түсінгенімізді сұрақ- жауап арқылы бекітейік:**

***- Үсік шалғанда кезде қандай жағдайлар ескерілуі керек ?***

Адамды жылы көрпеге ораңыз. Оған ыстық шәй немесе кофе беріңіз. Құрғақ матадан жасалған орамалмен терісі қызғанша уқалау.Ал егер өзіңіз зардап шегіп қалсаңыз, мүмкіндігінше ыстық ваннаға түсіп және орамалмен құрғақтай денені сүртіп жіберіңіз.

***- Үсу кезінде не істеуге болмайды ?***

Науқасты жылту мақсатында спиртті ішімдіктерді беруге болмайды. Үсіген адамды алдын ала жылы температурада жылтып алмай, ыстық сулы ваннаға түсіруге болмайды. Үсуге ұшыраған теріні қармен, маймен және спиртті ертінділермен уқалауға мүлдем болмайды.Науқасты жылту үшін ашық лаулап тұрған отты пайдалануға тиым салынған.

**Сергіту сәті: Ситуациялық сұрақтар.( тақтада 1 дәрежелі күйіктің, 2 дәрежелі үсік алған адамның т.б суреттер)**

№1 ситуациялық сұрақ:

1. Мына науқасқа қандай алғашқы көмек көрсетесіз?

№ 2 ситуациялық сұрақ:

2. Бұл науқас нешінші дәрежелі үсікке шалдыққан ?

№3 ситуациялық сұрақ:

3. Мына науқастың үсігіне қандай ем қолданасыз?

**Қорытындылау.** ***Оқытушы сөзі.***

**ҮІ. Баға қою.** ( түсініктемесімен)

**ҮІІ. Үй тапсырмасы.**

1. «Үсік шалғанда кезде көрсетілетін көмек» мәтінді жақсылап оқу, толығымен мазмұндау.
2. Мәтіннен есімдіктерді тауып, оларды септеу, тәуелдеу.